Հաջորդ` երկքաղաքացիության հարցի հետ կապված ներկաներից մեկի մտահոգությանը պրն Քոչարյանը ծանուցեց ԱԺ ընտրությունների հետ մայիսին նախատեսված սահմանադրական բարեփոխումների հանրաքվեի մասին։ "Սահմանադրության նոր խմբագրությունը երկքաղաքացիության արգելք չի պարունակում։ Սա նշանակում է, որ դրանից հետո քաղաքացիության մասին օրենք կարող ենք ընդունել եւ այդ հարցը կանոնակարգել։ Փորձը կա աշխարհում եւ լուծումներ հնարավոր է գտնել", - հստակեցրեց ՀՀ նախագահը։